3I/ATLAS

3I/ATLAS või C/2025 N1 (ATLAS) on tähtedevaheline objekt, mille tuvastas Tšiili linnas Río Hurtados asuv samanimeline ATLAS-e astronoomiline vaatlusprogramm 1. juulil 2025. NASA ja ESA järgi on tegemist komeediga.

Päikesesüsteemis
Päikesesüsteemi siseossa sisenemisel oli see 4,5 astronoomilise ühiku (umbkaudu 670 miljoni km) kaugusel Päikesest.

See järgib mööda vabat hüperboolset trajektoori Päikest, mil orbiidi ekstsentrilisuse väärtuseks on 6,14. Hüperboolne liigkiirus me keskse tähe suhtes on üsnagi kiirelt 58 km/s.

29. oktoobril 2025 jõudis see Marsi ja Maa orbiitide vahel tähele kõige lähemale 1,36 astronoomilise ühiku kauguselt, hakates seejärel planeetidevahelisest ruumist taas väljuma tähtedevahelisse ruumi.

Maale jõudis komeet kõige lähemale 1,8 astronoomilise ühiku (umbes 270 miljoni km) kauguselt 19. detsembril 2025.https://www.space.com/astronomy/comets/interstellar-comet-3i-atlas-makes-its-closest-approach-to-earth-on-dec-19-heres-what-you-need-to-know

Vastuolulisus
Harvardi Ülikooli astrofüüsik Abraham Loebhttps://astronomy.fas.harvard.edu/people/avi-loeb on loetlenud 15 erinevat 3I/ATLAS-e anomaaliat,https://avi-loeb.medium.com/3i-atlas-maintained-a-sunward-jet-after-its-gravitational-deflection-by-16-degrees-at-perihelion-e6810be9b3d8 mis statistiliste tõenäosustena seavad kahtluse alla komeedi naturaalse päritolu.https://sites.psu.edu/astrowright/2025/11/09/loebs-3i-atlas-anomalies-explained NASA järgi kinnitavad aga novembri lõpus avaldatud vaatluskampaania ja ülesvõtete analüüsid, et tegemist on ikkagi enneolematu komeediga, millel on harukordne vastassaba.https://science.nasa.gov/solar-system/view-interstellar-comet-3i-atlas-through-nasas-multiple-lenses

Teised tähtedevahelised objektid
1I/ʻOumuamua (avastati oktoobris 2017) ja 2I/Borisovi (avastati augustis 2019) järel on 3I/ATLAS-e juhul tegu kolmanda tähtedevahelise objektiga, mis on kinnitatult läbinud me taevakehade süsteemi.

Vaata ka
C/2024 G3 (ATLAS)

Viited

Kategooria:Tähtedevahelised objektid
Kategooria:Komeedid